Илаһи, рәхмәт үзенә

	Белгәнегезчә, Сергачтага “Татар  радиосы  –  91,4”  дулкыннарында  ел  буе  яңгыраган  “Күңелем  җылысы” программасы  Грибан  һәм  Карга  авылларында яшәүчеләрне туган көннәре белән котлап килде. Бу программаның чыгарылышларын әзерләгәндә кешеләр белән авылларда күзгә күз очрашып та, телефон аша да күп аралашырга туры килде. 	 Ха-лык,  аеруча  картларыбыз,  мондый  игътибарны зур дулкынлану белән кабул итте. Кайсылар: “Без әле кемгәдер кирәкмени?” – дип, елап та алды. Кемгә  кирәк  булганнарын  ишеткәч,  мең-мең рәхмәтләр,  изге  теләкләр  яудырдылар.  “Илаһи, шушы яхшылыклары өчен үзенә дә мең яхшылык бирсен Ходай”, - диделәр. Менә бүген йөзләгән рәхмәтләрне  “Туган  як”  газетасы  аша  үзенә -  танылган  эшмәкәр  Рәис  Әхмәт улы  Гафуровка  җиткерәбез.  Артык  булмас,  тагын  бер  кат  әйтеп үтик  –  Рәис  әфәнде  Грибан  авылында  туып-үскән,  Мәскәүдә  яши. Ул  кылган  изге  гамәлләр  бармак белән  генә  санап  бетерерлек түгел,  күпкырлы  аның  эшчәнлеге.  
	---	
Туган як

	№ --- | 01.06.2018	


